Hajfangsten drives ved Hjælp af smaa fladbundede Træjoller. 

 I Jakobshavn findes der ikke en eneste Konebaad. Paa Grund 

 af Adgangen til let at erhverve det fornødne, var det heller ikke 

 muligt at opdrive nogen Besætning, der vilde følge Expeditionen. 

 Det var derfor nødvendigt at sejle til Klavshavn for at skaffe 

 Konebaad og Besætning. Ved Kolonibestyrer Olsens Velvilje 

 benyttede jeg Koloniens Chalup. 



Klavshavn har tidligere været en Koloni, nu er det et Ud- 

 sted paa hen mod 100 Mennesker. Befolkningen er betydeUg 

 bedre end i Jakobshavn, men det synes næsten, som man endnu 

 kan spore, at Klavshavnerne ere Efterkommere efter Koloni- 

 grønlændere; maaske ligger det ogsaa i, at de have saa let ved 

 at erhverve Udkommet ved det rige Hellefiskeri, der drives uden 

 for Klavshavn. Imidlertid lykkedes det at opdrive en lille og 

 slet vedligeholdt Konebaad samt Besætning til den. I Øjeblikket 

 var der ingen anden Konebaad hjemme i Klavshavn og Kone- 

 baadsejeren benyttede da Lejligheden til at forlange 2 Kr. pr. Dag 

 i Leje af Konebaaden, uagtet den sædvanlige Pris ellers er 1.50 

 eller endog kun 1 Kr. Besætningen, 6 Roere og 1 Styrer, be- 

 stod udelukkende af Mænd. Kvinderne vilde ikke ud som Roere, 

 saaledes som det er Tilfældet navnlig i Syd-Grønland. Da det 

 imidlertid er nødvendigt at have en Kvinde med til at passe 

 Kamiker og lave lidt Mad til, hvervede jeg en saadan i Jakobs- 

 havn. Ligeledes medtog jeg herfra en Tolk, da det grønlandske 

 Sprog for en Begynder jo ikke hører til de letteste. Forøvrigt 

 havde jeg udmærket Gavn af Ryberg's: Grønlandsk Tolk. 

 Stoffet er meget praktisk ordnet og lagt til Rette; desuden inde- 

 holder den saa megen Grammatik , som en Praktiker har Brug 

 for. Hvem, der vil, kan ved Hjælp af denne Bog lære sig saa 

 meget Grønlandsk, som det praktiske Liv kræver. Det kan 

 derfor ikke noksom anbefales enhver, der skal rejse i Grønland, 

 at medføre denne Bog. 



Aftalen med Konebaadsbesætningen var, at den skulde 

 komme til Jakobshavn, saasnart den var klar. Med den Besked 



